बलिया में एगो दलित लईकी संगे बलात्कार, त मेरठ में गैंग रेप
बलिया/नई दिल्ली - उत्तर प्रदेश के बलिया ज़िला के नरही थाना में एगो 20 साल के दलित लईकी संगे बलात्कार के मामला सोझा आईल बा।
पीड़िता के भाई के शिकायत प आरोपी के खिलाफ मामला दर्ज क गिरफ्तार क लिहल बा जबकि, आगे के जांच के कारवाई शुरू क दिहल बाटे।
बलिया के अतिरिक्त एसपी, केसी गोस्वामी कहले कि आरोपी पीड़ित लईकी के पड़ोसी हटे अवुरी शुक्रवार के उ पीड़िता के एगो बियाह में चले के बहाना बोला के ले गईल अवुरी ओकरा संगे बलात्कार कईलस।
ओने, लईकी के भाई के शिकायत प मामला दर्ज भईला के बाद आरोपी के गिरफ्तार क पुलिस थाना में ले आईल जाहां ओकरा से पूछताछ जारी बाटे।
मेरठ में 26 साल के लईकी संगे सामूहिक दुष्कर्म
मेरठ में एगो 26 साल के लईकी संगे पाँच आदमी दुष्कर्म कईले। घटना के समय पीड़िता अपना छोट बहिन संगे सुबह के सैर प निकलल रहे।
शनिवार के सुबह भईल ए घटना के बारे में पुलिस के कहनाम बा कि, ज़िला के मलियाना क्षेत्र के रहेवाली पीड़िता अपना छोट बहिन संगे सुबह के सैर प निकलल रहे, कि अचानक पाँच गो लईका जुट के ओकरा संगे छेड़खानी करे लगले।
छेड़खानी के देख छोटकी बहिन अपना घरे के कोई के बोलावे दउर गईल। जब घर के लोग संगे पीड़िता के छोटकी बहिन घटना स्थल प पहुंचल त अपना बड़की बहिन के बगल के खेत में बेहोस पवलस।
ये मामला में तीन लोग के खिलाफ नामजद एफ़आईआर दर्ज भईल बा जबकि अवुरी दु लोग के पहचान नईखे होखे सकल। ए मामला के आरोपी लोगन में यशपाल, राजपाल अवुरी राजेंद्र नाम के तीन लईका शामिल बाड़े।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva